Ehdotus neuvoston päätökseksi energia-alan tutkimuksia, analyyseja, ennusteita ja muita niihin liittyviä töitä koskevasta monivuotisesta ohjelmasta (1998-2002) - (Etap-ohjelma) /* KOM/98/0423 lopull. - CNS 98/0233 */



Virallinen lehti nro C 261 , 19/08/1998 s. 0006



Ehdotus neuvoston päätökseksi energia-alan tutkimuksia, analyyseja, ennusteita ja muita niihin liittyviä töitä koskevasta monivuotisesta ohjelmasta (1998-2002) (Etap-ohjelma) (98/C 261/04) (ETA:n kannalta merkityksellinen teksti) KOM(1998) 423 lopull. - 98/0233(CNS) (Komission esittämä 15 päivänä heinäkuuta 1998) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 235 artiklan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että Euroopan unionin energiapolitiikkaa koskevassa valkoisessa kirjassa (1) ehdotetaan energia-alan suuntausten valvomiseksi uutta lähestymistapaa, joka perustuu yhteistyöhön jäsenvaltioiden kanssa ja joka loisi lisäarvoa tuomalla esiin ja suosimalla parempia menetelmiä ja edistämällä yhteistyötä tutkimusten ja analyysien teossa sekä tietotaidon vaihtoa alalla, edellä mainitusta valkoisesta kirjasta 8 päivänä heinäkuuta 1996 annetussa neuvoston päätöslauselmassa (2) todetaan, että energia-asioita koskevien yhteisön päätösten on perustuttava energia-alan tilanteen ja tulevaisuudennäkymien yhteiseen analyysiin, ja kehotetaan komissiota käynnistämään jäsenvaltioiden välinen yhteistyö, Kioton kokouksen pöytäkirjasta 11 päivänä toukokuuta 1998 tehdyissä neuvoston päätelmissä suhtauduttiin myönteisesti komission esitykseen energiapolitiikan vaihtoehdoista ilmastonmuutoksen haasteisiin vastaamiseksi ja korostettiin tarvetta tehdä yhteinen analyysi kasvihuonekaasujen vähentämisen taloudellisista vaikutuksista, Cardiffin Eurooppa-neuvoston päätelmissä kehotettiin energianeuvostoa ottamaan ympäristöasiat ja kehitys huomioon omalla politiikan alallaan ja kehotettiin neuvostoa ja komissiota seuraamaan säännöllisesti tämän prosessin edistymiseksi tarvittavia organisaatiojärjestelyjä; siksi on kehitettävä sopivia indikaattoreita alalla tapahtuvan edistyksen seuraamiseksi, energia-alan sisämarkkinoiden lujittaminen ja seuranta ovat yhteisön ja jäsenvaltioiden ensisijaisia tehtäviä; on tärkeää analysoida markkinasuuntauksia ja energia-alan ongelmia yhteisön tasolla alan edustajien kanssa, sen vuoksi on perustettava energia-alan toimien monivuotisen (1998-2002) puiteohjelman osana energia-alan tutkimuksia, analyyseja, ennusteita ja muita niihin liittyviä töitä koskeva monivuotinen erityisohjelma, on suotavaa, että näiden analyysien, tutkimusten, ennusteiden ja muiden niihin liittyvien töiden yhteydessä ei tarpeettomasti toteuteta muiden kansainvälisten järjestöjen tai jäsenvaltioiden jo toteuttamia samantyyppisiä toimia, teollisuutta-alan kansainvälisten järjestöjen, kuten Kansainvälisen energiajärjestön, sekä energia-alaa ja tiettyjä yhteisön ulkopuolisia maita edustavien tahojen olisi voitava osallistua joihinkin näistä toimista yhteisön suhteita kyseisiin järjestöihin ja maihin koskevien sääntöjen mukaisesti, nämä toimet on sovitettava yhteen yhteisön, jäsenvaltioiden, kolmansien maiden ja kansainvälisten järjestöjen muiden toimintojen kanssa, on poliittisesti ja taloudellisesti suotavaa avata ohjelma sekä Keski- ja Itä-Euroopan assosioituneille maille kesäkuussa 1994 Kööpenhaminassa kokoontuneen Eurooppa-neuvoston päätelmien ja komission asiasta neuvostolle toukokuussa 1994 antaman tiedonannon mukaisesti että Kyprokselle, ja Euroopan yhteisön perustamissopimuksessa ei määrätä tämän ohjelman hyväksymiseksi tarvittavista valtuuksista muualla kuin 235 artiklassa, ON PÄÄTTÄNYT SEURAAVAA: 1 artikla 1. Yhteisö toteuttaa vuosina 1998-2002 energia-alan toimien puiteohjelman osana energia-alan tutkimuksia, analyyseja, ennusteita ja muita niihin liittyviä töitä koskevan monivuotisen erityisohjelman, jäljempänä "Etap-ohjelma". 2. Energia-alan toimien monivuotisen puiteohjelman hyväksymisestä tehdyn neuvoston päätöksen 1 artiklan 2 kohdassa mainittujen ensisijaisten tavoitteiden lisäksi Etap-ohjelman tavoitteena on: - luoda yhteisössä yhteinen lähestymistapa energia-alan tutkimuksia, analyyseja, ennusteita ja muita niihin liittyviä töitä varten, - edistää energiamarkkinoiden ja -politiikan analysointia yhteisössä ja jäsenvaltioissa, - analysoida ja arvioida energia- ja ympäristökysymyksiä erityisesti ilmastonmuutoksen kannalta, - analysoida ja arvioida Euroopan ja maailman energiamarkkinoiden kehittymistä, - osallistua parhaiden analyysimenetelmien ja -käytäntöjen määrittämiseen ja siirtoon, - helpottaa energia-alan tietoverkkojen luomista, ja - luoda aktiivinen politiikka tulosten levittämiseksi. 2 artikla Budjettivallan käyttäjä vahvistaa käytettävissä olevat määrärahat varainhoitovuosittain rahoitusnäkymien perusteella noudattaen talousarviota koskevaa kurinalaisuutta. 3 artikla Edellä 1 artiklan 2 kohdassa tarkoitettujen tavoitteiden saavuttamiseksi yhteisö voi toteuttaa ja/tai edistää suoraan tai yhteistyössä asianosaisten kanssa ja/tai tukea taloudellisesti seuraavia toimia: 1. vertailukelpoisten energia-alan tietojen tarkastelu, tutkiminen ja vaihto sekä kaikkia energia-alan näkökohtia, kuten suuntauksien, markkinoiden ja hintojen kehitystä, koskevien tutkimusten, analyysien ja ennusteiden tekeminen, 2. tekninen ja metodologinen tuki hankkeille muun muassa analyysien ja ennusteiden laatimiseen, energia-alan tietojen keruuseen, tietoverkkoihin pääsyyn ja niiden välityksellä tapahtuvaan tiedonvaihtoon liittyvien parhaiden käytäntöjen selvittämiseksi ja siirtämiseksi sekä muut yleistavoitteen saavuttamisen kannalta merkitykselliset toimet, 3. tuki energian tuottajien ja käyttäjien sekä tutkimus- ja hallintopiirien yhteyksien kehittämiselle energiapolitiikan ja -talouden tutkimuksen edistämiseksi, 4. kaikkien sellaisten toimien toteuttaminen, jotka edistävät tulosten laajaa levittämistä, kuten kertomusten laatiminen ja julkaiseminen sekä työpajojen, seminaarien ja konferenssien järjestäminen. 4 artikla 1. Komissio vastaa Etap-ohjelman taloudellisesta toteuttamisesta ja täytäntöönpanosta. 2. Ohjelman taloudellisessa toteuttamisessa ja täytäntöönpanossa komissiota avustaa energia-alan toimien monivuotisesta puiteohjelman hyväksymisestä tehdyn neuvoston päätöksen 4 artiklassa tarkoitettu komitea. 3. Komissio laatii joka vuosi seuraavan vuoden aikana toteutettavia toimia koskevan ohjelmaluonnoksen, jonka se antaa 2 kohdassa tarkoitetulle komitealle. 5 artikla Tämän ohjelman toteuttamisen tutkiminen ja sisäinen ja ulkoinen arviointi tehdään energia-alan toimien monivuotisesta puiteohjelman hyväksymisestä tehdyn neuvoston päätöksen 5 artiklan mukaisesti. 6 artikla Keski- ja Itä-Euroopan assosioituneet maat voivat osallistua Etap-ohjelmaan niiden yhteisön ohjelmaan osallistumista koskevien edellytysten, muun muassa rahoitusmääräysten mukaisesti, jotka on vahvistettu assosiaatiosopimusten lisäpöytäkirjoissa tai itse assosiaatiosopimuksissa. Myös Kypros voi osallistua ohjelmaan sen kanssa myöhemmin sovittavalla menettelyllä lisämäärärahojen turvin ja samoin edellytyksin kuin EFTA- ja ETA-maat. 7 artikla Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 8 artikla Tämä päätös on osoitettu kaikille jäsenvaltioille. (1) KOM(95) 682, 13.12.1995. (2) EYVL C 224, 1.8.1996.